**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

<<**\_\_\_\_\_\_**>> **\_\_\_\_\_\_\_\_\_\_\_\_\_\_\_\_\_ 2017թ. N\_\_\_\_\_\_\_ Ա**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

 Հիմք ընդունելով Հայաստանի Հանրապետության քաղաքացիական օրենսգրքի
605-րդ, <<Պետական կառավարչական հիմնարկների մասին>> Հայաստանի Հանրապետության օրենքի 4-րդ հոդվածները և Հայաստանի Հանրապետության կառավարության 2016 թվականի հոկտեմբերի 13-ի N1067-Ն որոշմամբ հաստատված կարգի դրույթները՝ Հայաստանի Հանրապետության կառավարությունը ***որոշում է.***

 1. <<Հայաստանի Հանրապետության կառավարությանն առընթեր պետական գույքի կառավարման վարչության աշխատակազմ>> պետական կառավարչական հիմնարկին ամրացված Հայաստանի Հանրապետության սեփականությունը հանդիսացող, Հայաստանի Հանրապետության Վայոց Ձորի մարզի, Վայք համայնքի Փոռ բնակավայրի 2-րդ փողոց թիվ 8 հասցեում գտնվող, 3 100 000 ՀՀ դրամ գնահատված արժեքով, 77.3 քառ. մետր մակերեսով շենքը և դրա զբաղեցրած, օգտագործման ու սպասարկման համար անհրաժեշտ 0.64 հեկտար մակերեսով հողամասը նվիրաբերել Հայաստանի Հանրապետության Վայոց Ձորի մարզի Վայք համայնքին՝ այն վերանորոգելու, համայնքի վարչական ներկայացուցչությունն ու գրադարանը տեղակայելու, երեխաների ցերեկային խնամքի կենտրոն (նախակրթարան) հիմնելու և մանկական խաղահրապարակ կառուցելու պայմանով:

 2. Հայաստանի Հանրապետության կառավարությանն առընթեր պետական գույքի կառավարման վարչության պետին՝ սույն որոշումն ուժի մեջ մտնելուց հետո երկամսյա ժամկետում Հայաստանի Հանրապետության Վայոց Ձորի մարզի Վայք համայնքի ղեկավարի հետ կնքել սույն որոշման 1-ին կետում նշված գույքի նվիրաբերության պայմանագիր՝ դրանում սահմանելով, որ.

 1) համայնքը պարտավորվում է համաձայն վերջինիս կողմից ներկայացված հանրօգուտ ծրագրի՝ շենքի վերանորոգման, համայնքի վարչական ներկայացուցչությունն ու գրադարանը տեղակայելու, երեխաների ցերեկային խնամքի կենտրոն (նախակրթարան) հիմնելու և մանկական խաղահրապարակ կառուցելու նպատակով՝ երեք տարվա ընթացքում իրականացնել 2 100 000 ՀՀ դրամի ներդրում՝ հետևյալ համամասնությամբ.

 2018 թվականին՝ 700 000 ՀՀ դրամ,

 2019 թվականին՝ 400 000 ՀՀ դրամ,

 2020 թվականին՝ 1 մլն ՀՀ դրամ,

 2) նվիրաբերության պայմանի խախտման դեպքում Հայաստանի Հանրապետության կառավարության պահանջով նվիրաբերությունը կհամարվի վերացված և Հայաստանի Հանրապետության Վայոց Ձորի մարզի Վայք համայնքը պարտավոր է Հայաստանի Հանրապետությանը վերադարձնել նվիրաբերված գույքը՝ դրա վրա կատարված անբաժանելի բարելավումների հետ միասին,

 3) պայմանագրից բխող նոտարական վավերացման և իրավունքների պետական գրանցման հետ կապված ծախսերը ենթակա են վճարման Հայաստանի Հանրապետության Վայոց Ձորի մարզի Վայք համայնքի միջոցների հաշվին:

 **ՏԵՂԵԿԱՆՔ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

 **ՀՀ կառավարության որոշման նախագծի ընդունման անհրաժեշտության վերաբերյալ**

 ՀՀ տարածքային կառավարման և զարգացման նախարարությունը ՀՀ կառավարությանն առընթեր պետական գույքի կառավարման վարչություն է ներկայացրել ՀՀ Վայոց Ձորի մարզի Վայք համայնքի ղեկավարի գրությունը՝ ՀՀ Վայոց Ձորի մարզի Վայք խոշորացված համայնքի Փոռ բնակավայրի 2-րդ փողոց թիվ 8 հասցեում հասցեում գտնվող նախկին դպրոցի շենքը /անշարժ գույքի նկատմամբ իրավունքների պետական գրանցման վկայական N959605, տրված 31.10.2002թ./ համայնքին հանձնելու խնդրանքով:

 Վայք համայնքի ղեկավարը գրությամբ դիմել է նաև ՀՀ կառավարությանն առընթեր պետական գույքի կառավարման վարչության պետին՝ կից ներկայացնելով ՀՀ Վայոց Ձորի մարզի Վայք խոշորացված համայնքի կողմից իրականացվելիք հանրօգուտ ծրագիրը՝ համաձայն որի համայնքը պարտավորվում է նախկին դպրոցի շենքի վերանորոգման, համայնքի վարչական ներկայացուցչությունն ու գրադարանը տեղակայելու, երեխաների ցերեկային խնամքի կենտրոն (նախակրթարան) հիմնելու և մանկական խաղահրապարակ կառուցելու նպատակով երեք տարվա ընթացքում իրականացնել 2 100 000 ՀՀ դրամի ներդրում:

 Ներկայացված ծրագրի համաձայն նախկին դպրոցի շենքը 2012 թվականից չի գործում աշակերտների թվի նվազման պատճառով /երեխաները հաճախում են հարևան Ազատեկ գյուղի դպրոց/ և գտնվում է անմխիթար վիճակում: Համայնքի կողմից նախատեսվում է համայնքի վարչական ներկայացուցչությունը և գրադարանը տեղափոխել դպրոցի շենք, հիմնել երեխաների ցերեկային խնամքի կենտրոն /նախակրթարան/, ինչպես նաև նախատեսվում է դպրոցի հետևի մասում գտնվող կանաչապատ հարթ տարածքում կառուցել մանկական խաղահրապարակ, որը կօժանդակի նաև երեխաների ցերեկային խնամքի կենտրոնի աշխատանքներին:

ՀՀ կառավարությանն առընթեր պետական գույքի կառավարման վարչությունը ներկայացված հանրօգուտ ծրագրի յուրաքանչյուր ցուցանիշի վերաբերյալ հիմնավորում և եզրակացություն ստանալու նպատակով դիմել է ՀՀ տարածքային կառավարման և զարգացման և մշակույթի նախարարություններ, որոնք առարկություններ չեն ունեցել նշված հանրօգուտ ծրագրի վերաբերյալ:

 Ներկայացված նախագծով առաջարկվում է ՀՀ կառավարությանն առընթեր պետական գույքի կառավարման վարչության աշխատակազմ>> պետական կառավարչական հիմնարկին ամրացված Հայաստանի Հանրապետության սեփականություն հանդիսացող, Հայաստանի Հանրապետության Վայոց Ձորի մարզի Վայք համայնքի Փոռ բնակավայրի 2-րդ փողոց թիվ 8 հասցեում գտնվող անշարժ գույքը նվիրաբերել համայնքին՝ այն վերանորոգելու, համայնքի վարչական ներկայացուցչությունն ու գրադարանը տեղակայելու, երեխաների ցերեկային խնամքի կենտրոն (նախակրթարան) հիմնելու և մանկական խաղահրապարակ կառուցելու պայմանով:

**ՏԵՂԵԿԱՆՔ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

 **Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության բացակայության մասին:**

 <<Գ**ույք նվիրաբերելու մասին>>** Հայաստանի Հանրապետության կառավարության որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնի:

**ՏԵՂԵԿԱՆՔ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման կապակցությամբ Հայաստանի Հանրապետության կառավարության պետական բյուջեում ծախսերի և եկամուտների էական ավելացման կամ նվազեցման բացակայության մասին**

 <<Գ**ույք նվիրաբերելու մասին>>** Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի:

 **ՏԵՂԵԿԱՆՔ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՄՇԱԿՄԱՆ ՀԱՄԱՐ ՀԻՄՔ ՀԱՆԴԻՍԱՑՈՂ ԻՐԱՎԱԿԱՆ ԱԿՏԵՐԻ ՄԱՍԻՆ**

 <<Իրավական ակտերի մասին>> ՀՀ օրենքը,

 ՀՀ քաղաքացիական օրենսգիրքը,

 <<Պետական կառավարչական հիմնարկների մասին>> ՀՀ օրենքը

 ՀՀ կառավարության 2016 թվականի հոկտեմբերի 13-ի <<Պետական սեփականություն հանդիսացող գույքի նվիրաբերության կարգը հաստատելու մասին>> N1067-Ն որոշումը:

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**ՀՀ կառավարության որոշման նախագծի վերաբերյալ**

**շահագրգիռ մարմիններից ստացված առարկությունների և առաջարկությունների ամփոփման վերաբերյալ**

|  |  |  |  |
| --- | --- | --- | --- |
| **Առարկության, առաջարկության հեղինակը,****գրության ստացման ամսաթիվը, գրության համարը** |  **Առարկության.առաջարկության բովանդակությունը** | **Եզրակացություն** | **Կատարված փոփոխոությունները** |
| 1 | **2** | **3** | 4 |
| ՀՀ ֆինանսների նախարարություն 09.10.2017թ. 01/9-5/18141-17 | Նախագծի 3-րդ կետի 1-ին ենթակետի համաձայն, Վարչության պետին հանձնարարվում է որոշումն ուժի մեջ մտնելուց հետո երկամսյա ժամկետում Համայնքի ղեկավարի հետ կնքել Գույքի նվիրաբերության պայմանագիր՝ դրանում սահմանելով, որ Համայնքը պարտավորվում է համաձայն վերջինիս կողմից ներկայացված հանրօգուտ ծրագրի՝ *շենքի վերանորոգման, երեխաների նախակրթարան հիմնելու և դպրոցի հետևի մասում գտնվող կանաչապատ տարածքում մանկական խաղահրապարակ կառուցելու նպատակով*՝ երեք տարվա ընթացքում իրականացնել 2,100.0 ՀՀ դրամի ներդրում: Մինչդեռ Նախագծի հիմնավորումներում նշվում է, որ Գույքը համայնքին նվիրաբերվում է նաև *վարչական ներկայացուցչությունը և գրադարանը տեղակայելու նպատակով*:Ելնելով վերոգրյալից առաջարկում ենք Նախագծում հստակեցնել Գույքը Համայնքին նվիրաբերելու պայմանները: | Քննարկվել է  | Նախագիծը խմբագրվել է: |
| ՀՀ կառավարությանն առընթեր անշարժ գույքի կադաստրի պետական կոմիտե 03.10.2017թ. ՄՍ/6162-17  | Առաջարկություններ և դիտողություններ չունի |
| ՀՀ տարածքային կառավարման և զարգացման նախարարություն 03.102017թ. 01/15.1/6306-17  |  Առաջարկություններ և դիտողություններ չունի |
| ՀՀ արդարադատության նախարարություն 24.10.2017թ. N01/18940-17 | <<Գույք նվիրաբերելու մասին>> ՀՀ կառավարության որոշման նախագծի 2-րդ կետի 2-րդ ենթակետում նշվում է նվիրաբերության պայմանի խախտման դեպքում նվիրաբերությունը վերացված համարվելու մասին, մինչդեռ ՀՀ քաղաքացիական օրենսգրքի 605-րդ հոդվածի 6-րդ մասի համաձայն՝ նվիրաբերությունը վերացվում է ոչ թե մեխանիկորեն, այլ մեկ կողմի՝ նվիրաբերության մասի պահանջը մյուս կողմին ներկայացվելու դեպքում: |  Ընդունվել է | Նախագիծը խմբագրվել է: |